Document ID: 32008D0679

DECIZIA COMISIEI
din 31 iulie 2008
privind acordarea de subvenții destinate acțiunilor pentru traducerea și testarea unui modul de sondaj privind victimizarea în cadrul programului specific „Prevenirea și combaterea infracționalității” care face parte din programul general Securitate și protecția libertăților
(2008/679/JAI)
COMISIA COMUNITĂȚILOR EUROPENE,
având în vedere Tratatul privind Uniunea Europeană,
având în vedere Decizia 2007/125/JAI a Consiliului din 12 februarie 2007 de creare pentru perioada 2007-2013, în cadrul programului general Securitate și protecția libertăților, a programului specific „Prevenirea și combaterea infracționalității” (1), în special articolul 7 alineatul (6),
întrucât:
(1)
La 16 aprilie 2007, Comisia a adoptat programul anual de lucru pentru 2007 pentru programul specific „Prevenirea și combaterea infracționalității” în cadrul programului general Securitate și protecția libertăților (2).
(2)
Un apel de propuneri de parteneriat în conformitate cu programul „Prevenirea și combaterea infracționalității” a fost publicat în februarie 2007.
(3)
O cerere de propuneri specifică privind traducerea și testarea unui modul de sondaj privind victimizarea a fost trimisă la 16 august 2007 tuturor organismelor partenere selecționate care au ales opțiunea „Statistici privind infracționalitatea și justiția penală”.
(4)
Un comitet de evaluare s-a reunit la 6 noiembrie 2007, 22 noiembrie 2007 și 17 decembrie 2007 și a recomandat acordarea de subvenții pentru traducerea și testarea unui modul de sondaj privind victimizarea.
(5)
Măsurile prevăzute în prezenta decizie sunt conforme cu Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (3).
(6)
Măsurile prevăzute în prezenta decizie sunt conforme cu avizul comitetului instituit în conformitate cu articolul 8 din Directiva 2007/125/JAI,
DECIDE:
Articol unic
Se aprobă subvențiile pentru acțiuni menționate în anexă, totalizând 1 540 170,39 EUR.
Adoptată la Bruxelles, 31 iulie 2008.

Labels: 11
19
10
0
15